ABB

ABB (aik. Asea Brown Boveri) on sveitsiläinen teollisuuskonserni, jonka pääkonttori on Zürichin Oerlikonissa Sveitsissä. ABB:n toiminta keskittyy automaatiotekniikan ja sähkövoimatekniikan alueille. Konserni toimii yli 100 maassa. ABB syntyi vuonna 1988, kun ruotsalainen ASEA (aik. Allmänna Svenska Elektriska AB) ja sveitsiläinen Brown, Boveri & Cie. (BBC) yhdistyivät.

BNFL (British Nuclear Fuels Ltd) osti ABB:n ydinvoimaliiketoiminnot vuonna 2000 (ABB Atom ja ABB Combustion Engineering) ja ne liitettiin osaksi Westinghousea.

ABB:n sähköverkkoyksikkö (Division Power Grids) on sähköverkkojen toimittaja, jolla on noin 36 000 työtekijää. ABB myi 80,1 % sähköverkkoyksiköstään joulukuussa 2018 japanilaiselle Hitachille.

ABB Suomessa 

Suomessa ABB:llä on toimintaa muun muassa Helsingin Pitäjänmäellä ja Vaasassa. Suomessa toimivan ABB Oy:n liikevaihto on 2,2 miljardia euroa ja henkilöstön määrä noin 5 000. ABB:n asema Suomessa perustuu Gottfrid Strömbergin Helsinkiin 1889 perustamaan sähköteknisen alan yhtiöön. Tämän yhtiön toiminnan jatkaja Oy Strömberg Ab siirtyi ASEAn omistukseen 1987. 
Kesäkuussa 2010 ABB otti käyttöön Pohjoismaiden suurimman valtakunnan sähköverkkoon kytketyn aurinkosähköjärjestelmän tehdasalueellaan Pitäjänmäellä.

Toimitusjohtajat (CEO) 

ABB:tä vuodesta 2005 johtanut Fred Kindle erosi yhtiön johtamiseen liittyvien erimielisyyksien vuoksi. Hänen seuraajakseen nimitettiin väliaikaiseksi 13. helmikuuta 2008 talousjohtaja Michel Demaré, jota seurasi amerikkalainen Joseph Hogan, joka oli 17. heinäkuuta 2008 alkaen ABB:n toimitusjohtaja. 17. heinäkuuta 2013 ABB:n toimitusjohtajaksi vaihtui Ulrich Spiesshofer, kun Joe Hogan erosi henkilökohtaisiin syihin vedoten.

 2013– Ulrich Spiesshofer
 2008–2013:  Joseph Hogan
 2008:       Michel Demaré
 2005–2008: Fred Kindle
 2002–2004: Jürgen Dormann
 2001–2002: Jörgen Centerman
 1997–2000: Göran Lindahl
 1987–1996: Percy Barnevik

Lähteet

Aiheesta muualla 

 www.abb.fi

SMI-indeksi
OMX Stockholm 30 -indeksi
Metalliteollisuusyhtiöt
Teknologiayhtiöt
Sveitsiläiset pörssiyhtiöt
Seulonnan keskeiset artikkelit
OMX Nordic 40 -indeksi
Wallenberg-sukuun liittyvät yritykset